B4-0045/97

Ψήφισμα σχετικά με το ρατσισμό, την ξενοφοβία, τον αντισημιτισμό και το Ευρωπαϊκό Έτος κατά του Ρατσισμού (1997)

Το Ευρωπαϊκό Κοινοβούλιο,

- έχοντας υπόψη το άρθρο 14 της «Ευρωπαϊκής Συμβάσεως του 1950 δια την Προάσπισιν των Δικαιωμάτων του Ανθρώπου και των Θεμελιωδών Ελευθεριών», στο οποίο αναγράφεται ότι «η χρήσις των αναγνωριζομένων εν τη παρούση Συμβάσει δικαιωμάτων και ελευθεριών δέον να εξασφαλισθή ασχέτως διακρίσεως φύλου, φυλής, χρώματος, γλώσσης, θρησκείας, πολιτικών ή άλλων πεποιθήσεων, εθνικής ή κοινωνικής προελεύσεως, συμμετοχής εις εθνικήν μειονότητα, περιουσίας, γεννήσεως ή άλλης καταστάσεως»,

- έχοντας υπόψη το άρθρο 19 της Διεθνούς Συμβάσεως των Ηνωμένων Εθνών του 1966 σχετικά με τα Αστικά και Πολιτικά Δικαιώματα, στο οποίο τονίζεται ότι το δικαίωμα ελευθερίας της έκφρασης προϋποθέτει καθήκοντα και ευθύνες, συμπεριλαμβανομένου του σεβασμού των δικαιωμάτων των άλλων,

- έχοντας υπόψη τη Διεθνή Σύμβαση του 1966 σχετικά με την κατάργηση κάθε μορφής φυλετικής διακρίσεως,

- έχοντας υπόψη το άρθρο ΣΤ(2) της Συνθήκης για την Ευρωπαϊκή Ένωση, στο οποίο προβλέπεται ότι η Ένωση «σέβεται τα θεμελιώδη δικαιώματα, όπως κατοχυρώνονται με την Ευρωπαϊκή Συμβαση για την Προστασία των Δικαιωμάτων του Ανθρώπου και των Θεμελιωδών Ελευθεριών ..... και όπως προκύπτουν από τις κοινές συνταγματικές παραδόσεις των κρατών μελών, ως γενικές αρχές του κοινοτικού δικαίου»,

- έχοντας υπόψη την Κοινή Διακήρυξη κατά του Ρατσισμού και της Ξενοφοβίας στην οποία κατέληξαν στις 11 Ιουνίου 1986 το Ευρωπαϊκό Κοινοβούλιο, το Συμβούλιο, οι Αντιπρόσωποι των κυβερνήσεων των κρατών μελών που συνέρχονται στα πλαίσια του Συμβουλίου και η Επιτροπή ((ΕΕ C 158 της 25.6.1986, σελ. 1.)), καθώς και όλα τα ψηφίσματα που εγκρίθηκαν στη συνέχεια επί του ιδίου θέματος,

- έχοντας υπόψη τα πορίσματα των εξεταστικών επιτροπών του σχετικά με τον ρατσισμό και την ξενοφοβία (A2-0160/85 και A3-0195/90) και τα ψηφίσματά του της 21ης Απριλίου 1993 ((ΕΕ C 150 της 31.5.1993, σελ. 127.)) σχετικά με την αναζωπύρωση του ρατσισμού και της ξενοφοβίας στην Ευρώπη και τους κινδύνους της βίας της άκρας δεξιάς, της 2ας Δεκεμβρίου 1993 ((ΕΕ C 342 της 20.12.1993, σελ. 19.)) σχετικά με τον ρατσισμό και την ξενοφοβία, της 20ής Απριλίου 1994 ((ΕΕ C 128 της 9.5.1994, σελ. 221.)) σχετικά με τις εθνοτικές «καθάρσεις», της 21ης Απριλίου 1994 ((ΕΕ C 128 της 9.5.1994, σελ. 372.)) για την κατάσταση των φυλών Sinti και Roma στην Κοινότητα, της 27ης Οκτωβρίου 1994 ((ΕΕ C 323 της 21.11.1994, σελ. 154)) και της 27ης Απριλίου 1995 ((ΕΕ C 126 της 22.5.1995, σελ. 75.)) σχετικά με τον ρατσισμό, τον αντισημιτισμό και την ξενοφοβία, της 15ης Ιουνίου 1995 ((ΕΕ C 166 της 3.7.1995, σελ. 132)) σχετικά με την καθιέρωση ημέρας αφιερωμένης στη μνήμη του ολοκαυτώματος, της 13ης Ιουλίου 1995 ((ΕΕ C 249, της 25.09.1995, σελ. 156)) σχετικά με τις διακρίσεις κατά των Ρόμα, της 26ης Οκτωβρίου 1995 ((ΕΕ C 308 της 20.11.1995, σελ. 140.)) σχετικά με τον ρατσισμό, την ξενοφοβία και τον αντισημιτισμό και της 9ης Μαΐου 1996 ((ΕΕ C 152 της 27.5.1996, σελ. 57.)) σχετικά με την Ανακοίνωση της Επιτροπής για τον ρατσισμό, την ξενοφοβία και τον αντισημιτισμό, εμμένοντας ιδιαίτερα στις συστάσεις που έχουν διατυπωθεί σε αυτά,

- έχοντας υπόψη τα συμπεράσματα περί ρατσισμού και ξενοφοβίας που ενέκρινε το Ευρωπαϊκό Συμβούλιο κατά τις συνόδους του στην Κέρκυρα (24-25 Ιουνίου 1994), στο Έσσεν (9-10 Δεκεμβρίου 1994), στις Κάννες(25-26 Ιουνίου 1995), στην Μαδρίτη (15-16 Δεκεμβρίου 1995), στην Φλωρεντία (21-22 Ιουνίου 1996) και στο Δουβλίνο (13-14 Δεκεμβρίου 1996),

- έχοντας υπόψη τα ψηφίσματα του Συμβουλίου και των Αντιπροσώπων των κυβερνήσεων των κρατών μελών που συνέρχονται στα πλαίσια του Συμβουλίου, της 5ης Οκτωβρίου 1995 ((ΕΕ C 296 της 10.11.1995, σελ. 13)) για την καταπολέμηση του ρατσισμού και της ξενοφοβίας στους τομείς της απασχόλησης και των κοινωνικών υποθέσεων και της 23ης Ιουλίου 1996 ((ΕΕ C 237 της 15.8.1996, σελ. 1)) σχετικά με το Ευρωπαϊκό Έτος κατά του Ρατσισμού (1997) και την Κοινή Δράση της 15ης Ιουλίου 1996 ((ΕΕ L 185 της 24.7.1996, σελ. 5)) που ενέκρινε το Συμβούλιο βάσει του άρθρου Κ.3 της Συνθήκης για την Ευρωπαϊκή Ένωση σχετικά με την καταπολέμηση του ρατσισμού και της ξενοφοβίας,

- έχοντας υπόψη τις εκθέσεις της Συμβουλευτικής Επιτροπής για τον Ρατσισμό και την Ξενοφοβία (Επιτροπή Kahn) όπως αυτές υποβλήθηκαν στα Ευρωπαϊκά Συμβούλια του Έσσεν, των Καννών, της Μαδρίτης και της Φλωρεντίας καθώς και τη μελέτη σκοπιμότητας του Μαΐου 1996 σχετικά με τη δημιουργία Ευρωπαϊκού Κέντρου Παρακολούθησης του Ρατσισμού και της Ξενοφοβίας,

A. έχοντας υπόψη ότι ένας από τους κύριους λόγους για την ύπαρξη της Ευρωπαϊκής Ένωσης είναι η πρόληψη του ρατσιμού, της ξενοφοβίας και του αντισημιτισμού,

B. λαμβάνοντας υπόψη ότι η Ευρωπαϊκή Ένωση έχει ανακηρύξει το 1997 ως «Ευρωπαϊκό Έτος κατά του Ρατσισμού» και ότι η Επιτροπή έχει ήδη αρχίσει τον σχεδιασμό συναφών δραστηριοτήτων για το έτος αυτό,

C. λαμβάνοντας υπόψη ότι, προηγουμένως, τα Ηνωμένα Έθνη είχαν ανακηρύξει το 1995 ως «Διεθνές Έτος κατά της Μισαλλοδοξίας» και ότι το Συμβούλιο της Ευρώπης ανέλαβε τη διεξαγωγή Ευρωπαϊκής Εκστρατείας της Νεολαίας κατά του Ρατσισμού, της Ξενοφοβίας, του Αντισημιτισμού και της Μισαλλοδοξίας με τίτλο: «Όλοι διαφορετικοί, όλοι ίσοι»,

D. λαμβάνοντας υπόψη ότι, παρά τις προσπάθειες που έχουν καταβάλει κατά τα τελευταία έτη η Ευρωπαϊκή Ένωση, τα κράτη μέλη της, το Συμβούλιο της Ευρώπης και τα Ηνωμένα Έθνη, εξακολουθούν να παραμένουν στο εσωτερικό της Ευρωπαϊκής Ένωσης τάσεις ρατσισμού και ξενοφοβίας και πολλοί πολίτες της Ένωσης εξακολουθούν να υφίστανται στην καθημερινή τους ζωή επιθέσεις και οχλήσεις οι οποίες έχουν κίνητρα ρατσισμού, ξενοφοβίας και αντισημιτισμού, καθώς και πολυάριθμες επιθέσεις, που καταλήγουν σε θανατηφόρα τραύματα ή μόνιμες αναπηρίες,

E. λαμβάνοντας υπόψη ότι υπάρχει κίνδυνος να χειροτερεύσει αυτή η φοβερή κατάσταση εξαιτίας της αναβίωσης ατομιστικών θέσεων και της απώλειας των αξιών και των αρχών που διέπουν το κοινωνικό σύνολο,

F. λαμβάνοντας υπόψη ότι η εκπαίδευση διαδραματίζει σημαντικό ρόλο στην καταπολέμηση του ρατσισμού δια της συμβολής της στη διάπλαση της συνείδησης και στην ανάπτυξη του αισθήματος της κοινωνικής ευθύνης,

G. λαμβάνοντας υπόψη ότι ακόμη και κυβερνήσεις κρατών μελών χρησιμοποίησαν τη συλλογιστική του έθνους στην χάραξη της εξωτερικής τους πολιτικής,

H. λαμβάνοντας υπόψη ότι θα πρέπει η ίδια η Ευρωπαϊκή Ένωση να αποτελεί πειστικό παράδειγμα καταπολέμησης του ρατσισμού με το να εξετάζει πολύ προσεκτικά τις επί μέρους πολιτικές της για τον εντοπισμό τυχόν τάσεων ρατσισμού, ξενοφοβίας ή εθνοτικών τάσεων, ιδίως όμως με το να προωθεί πρωτοβουλίες ικανές να συμβάλουν στην αλληλογνωριμία και αλληλοκατανόηση[semigr ]

I. λαμβάνοντας υπόψη ότι ανεύθυνοι πολιτικοί και δημαγωγοί εκμεταλλεύονται τα οικονομικά προβλήματα που υπάρχουν στα κράτη μέλη για να υποδαυλίσουν τον ρατσισμό και την ξενοφοβία,

J. εκτιμώντας ότι η πολιτική που ακολούθησαν τα κράτη μέλη κατά τις τελευταίες δεκαετίες στον τομέα της ενσωμάτωσης υπήρξε ανεπαρκής και αναποτελεσματική, εις βάρος της ανεκτικότητας, της αρμονικής συμβίωσης και του πνεύματος συνεργασίας στην κοινωνία,

K. λαμβάνοντας υπόψη ότι τα θεσμικά όργανα της Ευρωπαϊκής Ένωσης και οι αρμόδιες αρχές των κρατών μελών οφείλουν να λάβουν τα κατάλληλα και αποτελεσματικά πρακτικά μέτρα κυρίως σε τοπικό, περιφερειακό και εθνικό επίπεδο και να τα συντονίσουν με τις ενέργειες άλλων οργάνων και αρχών,

L. λαμβάνοντας υπόψη ότι μη κυβερνητικές οργανώσεις, όπως είναι συνδικαλιστικά σωματεία, ενώσεις εργοδοτών, μέσα μαζικής ενημέρωσης, εκπαιδευτικά ιδρύματα και εκκλησίες, έχουν συμβάλει ουσιαστικά στην καταπολέμηση του ρατσισμού,

M. λαμβάνοντας υπόψη ότι για την επιτυχή καταπολέμηση του ρατσισμού δεν αρκεί μόνο ο πολιτικός διάλογος αλλά, πάνω απ' όλα, αυτό που απαιτείται είναι ο ευρύτερος διάλογος σε όλους τους τομείς της κοινωνίας και η ενεργός συμμετοχή του κοινωνικού συνόλου,

N. λαμβάνοντας υπόψη ότι για τον λόγο αυτό είναι πολύ σημαντικές οι ανταλλαγές εμειριών ανάμεσα στους εκπροσώπους των οργάνων και φορέων που ασχολούνται με την καταπολέμηση του ρατσισμού και της ξενοφοβίας σε ό,τι αφορά τη λήψη μέτρων κατά της μισαλλοδοξίας, των διακρίσεων και της βίας, ιδιαίτερα για την ανάπτυξη της αλληλεγγύης στο εσωτερικό της Ευρωπαϊκής Κοινότητας και για τη δημιουργία στενού συνδέσμου ανάμεσα στους λαούς της Ευρώπης,

O. λαμβάνοντας υπόψη ότι η Ένωση θα πρέπει να παρακινεί τις χώρες που ζητούν την ένταξή τους στην Κοινότητα να δίδουν τη μεγαλύτερη δυνατή σημασία στην προστασία των προαναφερθεισών μειονοτήτων στην επικράτειά τους, ως ενέργεια που θα αποτελέσει αποφασιστικό κριτήριο για την ένταξή τους στην Ευρωπαϊκή Ένωση,

P. λαμβάνοντας υπόψη ότι ενέγραψε δημοσιονομική πίστωση στον προϋπολογισμό 1997 για την οικονομική κάλυψη των μέτρων για την καταπολέμηση του ρατσισμού, της ξενοφοβίας και του αντισημιτισμού και για την επιτυχή διοργάνωση του Ευρωπαϊκού Έτους κατά του Ρατσισμού (1997),

Q. λαμβάνοντας υπόψη ότι το Ευρωπαϊκό Έτος κατά του Ρατσισμού (1997) θέτει ως στόχο μακροπρόθεσμα την καταπολέμηση του ρατσισμού, της ξενοφοβίας και του αντισημιτισμού και την προώθηση της Ευρωπαϊκής Ιδέας, ότι δηλαδή η αρμονική συνύπαρξη διαφορετικών μεταξύ τους πολιτισμικών και εθνοτικών κοινοτήτων είναι έκφραση πολιτισμού και ότι το φάσμα των διαφορετικών πολιτισμών και παραδόσεων αποτελεί θετικό και εμπλουτιστικό παράγοντα,

R. λαμβάνοντας υπόψη ότι η Συμβουλευτική Επιτροπή για τον Ρατσισμό και την Ξενοφοβία (Επιτροπή Kahn) ζητεί επειγόντως τη δημιουργία ενός Ευρωπαϊκού Κέντρου Παρακολούθησης του Ρατσισμού και της Ξενοφοβίας,

S. λαμβάνοντας υπόψη ότι έχει ζητηθεί από τη Διακυβερνητική Διάσκεψη να αναθεωρήσει τη Συνθήκη σε ό,τι αφορά τις μάστιγες του ρατσισμού, της ξενοφοβίας και του αντισημιτισμού,

1. χαιρετίζει την ενέργεια της Ευρωπαϊκής Ένωσης να ανακηρύξει επισήμως το 1997 ως «Ευρωπαϊκό Έτος κατά του Ρατσισμού» και ελπίζει ότι το έτος αυτό θα δημιουργήσει τις κατάλληλες ευκαιρίες για την πιο αποτελεσματική καταπολέμηση του ρατσισμού και της ξενοφοβίας μέσω της παροχής ενός ευρωπαϊκού πλαισίου δράσεως[semigr ]

2. εκφράζει εντούτοις την επιθυμία η χρηματοδότηση του Ευρωπαϊκού Έτους κατά του Ρατσισμού, να μην υπονομεύει τις παλαιότερα υποστηριχθείσες από την Επιτροπή πρωτοβουλίες[semigr ]

3. καταδικάζει με τον εντονότερο τρόπο κάθε μορφή εκδήλωσης ρατσισμού, ξενοφοβίας και αντισημιτισμού ως κατάφωρη παραβίαση των ατομικών δικαιωμάτων και ως μισαλλοδοξία και ζητεί από τα κράτη μέλη να εξασφαλίσουν την προστασία των κοινοτήτων των αλλοδαπών από τη ρατσιστική βία και από κάθε μορφή διάκρισης[semigr ]

4. καταδικάζει τους πολιτικούς παράγοντες οι οποίοι, για εκλογικούς λόγους, υποδαυλίζουν το ρατσισμό και την ξενοφοβία και απαιτεί από τα πολιτικά κόμματα να απαλείψουν κάθε ρατσιστική προπαγάνδα από τα εκλογικά τους προγράμματα[semigr ]

5. καταδικάζει έντονα κάθε ρατσιστική έκφραση ή δημοσίευση στο Ευρωπαϊκό Κοινοβούλιο[semigr ]

6. εκφράζει τη βαθύτατη συμπάθειά του στους συγγενείς των ατόμων που έχασαν τη ζωή τους εξαιτίας πράξεων ρατσισμού ή ξενοφοβίας καθώς και στα άτομα που υπέστησαν βλάβες εξαιτίας των πράξεων αυτών[semigr ]

7. εκφράζει τη μεγάλη του λύπη για τις ρατσιστικές και ξενόφοβες δηλώσεις από πολιτικούς και εθνικά ή ευρωπαϊκά κόμματα, που παροξύνουν το πρόβλημα του ρατσισμού εντός της Ένωσης[semigr ] διαχωρίζει τη θέση του, τόσο από αυτούς, όσο και από τις ιδέες τους και καλεί όλα τα δημοκρατικά κόμματα να χρησιμοποιήσουν όλα τα δημοκρατικά μέσα για να περιορίσουν τη δράση των ρατσιστικών κινημάτων και ομάδων[semigr ]

8. εκφράζει την ελπίδα ότι θα αυξάνεται συνεχώς η επίγνωση των πολιτών σε ό,τι αφορά τους κινδύνους που ενέχει ο ρατσισμός και η ξενοφοβία δεδομένου ότι τέτοιες τάσεις είναι εκ διαμέτρου αντίθετες οποιασδήποτε ιδέας πρεσβεύει η Ευρώπη σχετικά με την προάσπιση της ανθρώπινης αξιοπρέπειας και την προώθηση του αλληλοσεβασμού, της κατανόησης και της αλληλεγγύης μεταξύ των λαών[semigr ]

9. εκφράζει την ικανοποίησή του για τις διάφορες πρωτοβουλίες που ανέλαβε η Επιτροπή στον εν λόγω τομέα και ζητεί την ενίσχυση των νομικών μέσων σύμφωνα με την επιθυμία του Κοινοβουλίου σε ό,τι αφορά την καταπολέμηση του ρατσισμού, της ξενοφοβίας και του αντισημιτισμού σε όλα τα πεδία[semigr ]

10. υπογραμμίζει τον κεφαλαιώδη ρόλο που θα έπρεπε να διαδραματίζουν τα μέσα ενημέρωσης όσον αφορά την καταγγελία του ρατσισμού και της μισαλλοδοξίας και την προώθηση της ανεκτικότητας και της αλληλεγγύης, ιδίως καταδεικνύοντας τη θετική συμβολή των μεταναστών στην ευρωπαϊκή κοινωνία[semigr ]

11. θεωρεί ότι η έννοια της φυλής δεν έχει ούτε επιστημονική, ούτε γενετική, ούτε ανθρωπολογική βάση και ότι η έννοια αυτή δεν μπορεί να τροφοδοτεί τις εθνοτικές, εθνικές και πολιτιστικές διακρίσεις ή αυτές που σχετίζονται με το χρώμα διότι δημιουργεί την εσφαλμένη ιδέα ότι υπάρχουν φυλές που ακολουθούν κάποια ιεραρχική κατάταξη[semigr ]

12. καλεί επιτακτικά το Συμβούλιο και τα κράτη μέλη να αναθεωρήσουν τις πολιτικές τους στον τομέα της μετανάστευσης και του ασύλου, ούτως ώστε να καταστούν σύμφωνες προς τους στόχους του Ευρωπαϊκού Έτους κατά του Ρατσισμού[semigr ] πιστεύει ότι αρκετές πρόσφατες αποφάσεις του Συμβουλίου και των κρατών μελών στους εν λόγω τομείς, έχουν συμβάλει στην αύξηση του κλίματος καχυποψίας, ως προς πολίτες τρίτων χωρών, καθώς και ως προς τους αιτούντες άσυλο[semigr ]

13. καλεί τα κράτη μέλη και την Ευρωπαϊκή Ένωση να αναπτύξουν την πολιτική τους για το άσυλο και τη μετανάστευση σε στενή σύνδεση με μια επαρκή πολιτική για την ενσωμάτωση, έτσι ώστε να αποφεύγονται οι διεθνοτικές εντάσεις και να προάγεται η αμοιβαία αποδοχή[semigr ]

14. λαμβάνει γνώση της πρόθεσης, στο πλαίσιο της Διακυβερνητικής Διάσκεψης, να συμπεριληφθούν η πρόληψη και η καταπολέμηση του ρατσισμού και της ξενοφοβίας, ως τομέας κοινού συμφέροντος στη Συνθήκη[semigr ] ζητεί εντούτοις ρητά να χορηγηθεί στην Ευρωπαϊκή Ένωση, στο πλαίσιο του πρώτου πυλώνα, η εξουσία να χαράσσει πολιτικές για την καταπολέμηση του ρατσισμού και της ξενοφοβίας, στους τομείς όπου η Επιτροπή έχει δικαίωμα πρωτοβουλίας, το Συμβούλιο αποφασίζει με πλειοψηφία και το Κοινοβούλιο έχει αρμοδιότητα συναπόφασης[semigr ] επαναλαμβάνει το αίτημά του να καθιερωθούν, το συντομότερο δυνατόν, δεσμευτικά νομικά μέσα για την καταπολέμηση του ρατσισμού και της ξενοφοβίας σε ευρωπαϊκό επίπεδο[semigr ]

15. αναμένει από τα κράτη μέλη να καταβάλουν μεγάλες προσπάθειες για την εκπλήρωση των υποχρεώσεών τους στο πλαίσιο της Κοινής Δήλωσης της 15ης Ιουλίου 1996 σχετικά με τη δράση για την καταπολέμηση του ρατσισμού και της ξενοφοβίας και να συμμορφωθούν προς τις συστάσεις που διατυπώνονται στα διάφορα ψηφίσματα επί του θέματος αυτού[semigr ]

16. καλεί επιτακτικά τα κράτη μέλη, βάσει του άρθρου Κ1, παράγραφος 7 της Συνθήκης για την Ευρωπαϊκή Ένωση, να αναλάβουν πρωτοβουλίες για την αποτελεσματική καταπολέμηση του ρατσισμού, της ξενοφοβίας και του αντισημιτισμού, καθώς και της διάδοσης θέσεων αμφισβήτησης του Ολοκαυτώματος, θεσπίζοντας ή ενισχύοντας τις σχετικές κυρώσεις και μέσω της βελτίωσης των δυνατοτήτων ποινικής διώξης[semigr ]

17. ζητεί να ληφθούν μέτρα ώστε οι μετανάστες από τρίτες χώρες να απολαμβάνουν ισότητα μεταχείρισης στον τομέα των οικονομικών και κοινωνικών δικαιωμάτων, και να υπάρξει αναγνώριση των αστικών πολιτισμικών και πολιτικών τους δικαιωμάτων, ιδίως δε να παραχωρηθεί το δικαίωμα ψήφου στις τοπικές εκλογές σε όσους διαμένουν άνω των πέντε ετών σε κράτος μέλος σύμφωνα με τη Σύμβαση του Συμβουλίου της Ευρώπης[semigr ]

18. εκφράζει τη λύπη του για τις διάφορες καθυστερήσεις που μεσολαβούν μεταξύ της έγκρισης και της εφαρμογής των νόμων, οι οποίες έχουν επισημανθεί σε συγκριτική μελέτη του Συμβουλίου της Ευρώπης, σχετικά με την εθνική νομοθεσία καταπολέμησης του ρατσισμού και της ξενοφοβίας, συγκεκριμένα, ως προς τη Διεθνή Σύμβαση για την Κατάργηση όλων των μορφών Ρατσιστικής Διάκρισης το 1966, και επαναλαμβάνει το αίτημά του προς τα κράτη μέλη να ενσωματώσουν αυτή τη σύμβαση στο σύνολό της, στην εθνική τους νομοθεσία[semigr ]

19. εκφράζει την ικανοποίησή του για την πρόταση να συμπεριληφθεί άρθρο περί μη διακρίσεων στη Συνθήκη, αλλά εκφράζει την αντίθεσή του προς την ομοφωνία που απαιτείται για τη λήψη πολιτικών μέτρων σε ευρωπαϊκό επίπεδο[semigr ] ζητεί επιτακτικά, στον τομέα αυτό, να έχει η Επιτροπή το δικαίωμα ανάληψης πρωτοβουλιών, το Συμβούλιο να αποφασίζει με πλειοψηφία και το Ευρωπαϊκό Κοινοβούλιο να έχει το δικαίωμα συναπόφασης[semigr ]

20. καλεί το Συμβούλιο να υποβάλει έκθεση στο Ευρωπαϊκό Κοινοβούλιο αναφέροντας την μέχρι τούδε δράση του σε ό,τι αφορά την χάραξη συγκεκριμένων μέτρων και πολιτικών σύμφωνα με τις συστάσεις που καθορίζονται στην τελική έκθεση της Συμβουλευτικής Επιτροπής για τον Ρατσισμό και την Ξενοφοβία (Επιτροπή Kahn), ιδίως των μέτρων στους τομείς της εκπαίδευσης, της επαγγελματικής κατάρτισης, των μέσων μαζικής ενημέρωσης και της πολιτικής της πληροφόρησης[semigr ]

21. καλεί επιτακτικά το Συμβούλιο, υπό την ολλανδική Προεδρία, η οποία έχει λάβει θετική θέση ως προς τα συμπεράσματα της έκθεσης της Συμβουλευτικής Επιτροπής, να διασφαλίσει την πλήρη αξιοποίηση του έργου της Επιτροπής αυτής[semigr ]

22. επικροτεί τη δημιουργία «Ευρωπαϊκού Κέντρου Παρακολούθησης του Ρατσισμού και της Ξενοφοβίας», το οποίο θα λειτουργεί ως κέντρο του δικτύου των υφισταμένων οργανώσεων και θα προωθεί την έρευνα που διεξάγεται από τις ανεξάρτητες οργανώσεις παρέχοντας ταυτόχρονα την εγγύηση ότι θα αποφεύγονται οι επικαλύψεις μελετών και εργασίας[semigr ]

23. χαιρετίζει την ομόφωνη απόφαση του Συμβουλίου Γενικών Υποθέσεων της 6ης Δεκεμβρίου 1996 για την άμεση δημιουργία Ευρωπαϊκού Κέντρου Παρακολούθησης για το Ρατσισμό και τη Ξενοφοβία (RAXEN) και χαιρετίζει το γεγονός ότι η Επιτροπή έχει υποβάλει σχετική πρόταση, προτίθεται να εκδώσει σύντομα γνωμοδότηση περί της προτάσεως αυτής, και ζητεί από το Συμβούλιο να λάβει σύντομα, μετά από τη γνωμοδότηση αυτή, απόφαση που να είναι σύμφωνη προς τις επιθυμίες του Κοινοβουλίου[semigr ]

24. αναμένει ότι το εν λόγω κέντρο θα λάβει σύντομα τη μορφή μόνιμης και ανεξάρτητης υπηρεσίας της Ευρωπαϊκής Ένωσης η οποία θα συνεργάζεται στενά με το Συμβούλιο της Ευρώπης και ζητεί από το Συμβούλιο να λάβει χωρίς χρονοτριβή την απόφαση σχετικά με τα δημοσιονομικά ζητήματα και τη νομική βάση για τη δημιουργία του[semigr ]

25. εκφράζει την απογοήτευσή του για τις αντιρρήσεις, εκ μέρους της βρετανικής κυβέρνησης, όσον αφορά τη νομική βάση σχετικά με το Παρατηρητήριο της ΕΕ για την παρακολούθηση του ρατσισμού, της ξενοφοβίας και του αντισημιτισμού[semigr ] ζητεί από τη βρετανική κυβέρνηση να επανεξετάσει τη στάση της[semigr ]

26. ζητεί επιτακτικά από το Συμβούλιο και την Επιτροπή να εξετάσουν τη δυνατότητα να αποδεσμευτούν μικρά χρηματικά ποσά από τον προϋπολογισμό του 1997, κατά το δεύτερο εξάμηνο του έτους, προκειμένου να προετοιμασθεί η δημιουργία του κέντρου RAXEN το 1998, με την προϋπόθεση ότι το Κοινοβούλιο θα εγκρίνει την πρόταση της Επιτροπής[semigr ]

27. δηλώνει ότι η Επιτροπή οφείλει να υποβάλλει απολογισμό στο ΕΚ, και για οικονομικά θέματα, σχετικά με το προς ίδρυση παρατηρητήριο, καθώς και λεπτομερή έκθεση, ετησίως, για τις δραστηριότητές του[semigr ]

28. πιστεύει ότι η εν λόγω υπηρεσία, λειτουργούσα ως κέντρο του δικτύου των υφισταμένων οργανώσεων, πρέπει να προβαίνει σε απογραφές των φαινομένων ρατσισμού, ξενοφοβίας και φασισμού, να καταγράφει τις αιτίες αυτών και να αξιολογεί τις υφιστάμενες σχετικές πολιτικές προκειμένου να συμβάλλει εποικοδομητικά στην ανταλλαγή πληροφοριών και εμπειρίας καθώς και στην ανάγκη συνεργασίας και διαβούλευσης επί των κατάλληλων μέτρων και πολιτικών που μπορούν να εφαρμόζονται από αρχές τοπικής αυτοδιοίκησης, εθνικές κυβερνήσεις και την Ευρωπαϊκή Ένωση[semigr ]

29. χαιρετίζει την συνέχιση έως το 1998 των δραστηριοτήτων της Συμβουλευτικής Επιτροπής για τον Ρατσισμό και την Ξενοφοβία (Επιτροπή Kahn) ενώ αναμένει τη δημιουργία του Ευρωπαϊκού Κέντρου Παρακολούθησης του Ρατσισμού και της Ξενοφοβίας (RAXEN)[semigr ]

30. προτρέπει όλα τα κράτη μέλη, που δεν το έπραξαν ακόμα να ακολουθήσουν το παράδειγμα της Δανίας σε ό,τι αφορά την πλήρη διάθεση σε εθνικό επίπεδο των απαραίτητων δημοσιονομικών μέσων για την καταπολέμηση του ρατσισμού και της ξενοφοβίας[semigr ]

31. δηλώνει ότι το «Ευρωπαϊκό Έτος κατά του Ρατσισμού» θα ληφθεί σοβαρά υπόψη μόνον εφόσον τα όργανα της Ευρωπαϊκής Ένωσης θελήσουν από μόνα τους να παράσχουν τους απαραίτητους γι' αυτό οικονομικούς πόρους[semigr ]

32. ελπίζει, έχοντας ως στόχο να συμμετάσχουν στις ενέργειες αυτές όσο το δυνατόν περισσότεροι πολίτες, ότι θα αναληφθούν σε διαφορετικά επίπεδα συγκεκριμένες δράσεις βασιζόμενες στις αρχές της επικοινωνίας, της εταιρικότητας και συνεργασίας με τις μη κυβερνητικές οργανώσεις, με τα μέσα μαζικής ενημέρωσης, με συνδικαλιστικά σωματεία, με ενώσεις εργοδοτών, με θρησκευτικούς φορείς, εκπαιδευτικά ιδρύματα κτλ.[semigr ]

33. καλεί την Επιτροπή να εξετάσει προσεκτικά την πολιτική της για τη χρηματοδότηση των προγραμμάτων, ιδίως σε συνάρτηση με το Ευρωπαϊκό Έτος κατά του Ρατσισμού, ώστε να εξασφαλισθεί ότι θα δίδεται προτεραιότητα στα προγράμματα που αγγίζουν ουσιαστικά τους πολίτες σε τοπικό επίπεδο και τους ωθούν να συμμετάσχουν ενεργά στην καταπολέμηση του ρατσισμού[semigr ]

34. προτείνει τη δημιουργία ευρέος φάσματος δραστηριοτήτων κατά του ρατσισμού, της ξενοφοβίας και του αντισιμητισμού, τόσο σε επίπεδο κρατών μελών, όσο και σε επίπεδο Ευρωπαϊκής Ένωσης, συμπεριλαμβάνοντας και ποικίλα γεγονότα, γύρω από τα θέματα που έχουν σχέση με το Ευρωπαϊκό Έτος κατά του Ρατσισμού, τα οποία θα διοργανώνονται ειδικά με σκοπό να προξενούν ευρύ αντίκτυπο στην κοινή γνώμη, όπως π.χ.:

- την προετοιμασία τοπικών και περιφερειακών σχεδίων από οργανώσεις βάσης, με σκοπό την ανάληψη δράσης,

- τη διοργάνωση θεαματικών εκδηλώσεων, με τη συμμετοχή συγκροτημάτων ποπ μουσικής, αθλητών και άλλων διασημοτήτων, που θα λαμβάνουν χώρα ταυτόχρονα σε διάφορα μέρη της Ευρώπης,

- τη δημόσια απονομή βραβείων για ανεκτικότητα και κατανόηση,

- τη διοργάνωση εκδηλώσεων υψηλού πολιτιστικού επιπέδου με διακρατική διάσταση,

- την προετοιμασία εκθέσεων,

- την προώθηση εκστρατειών ενημέρωσης και επικοινωνίας, μεταξύ άλλων και μέσω των δικτύων τηλεματικής,

- την ανάπτυξη εκπαιδευτικού υλικού,

- τη διοργάνωση ανταλλαγών νεολαίας,

- τη διοργάνωση συζητήσεων στρογγυλής τραπέζης,

- τη διοργάνωση ακρόασης στην Επιτροπή Πολιτικών Ελευθεριών και Εσωτερικών Υποθέσεων του Ευρωπαϊκού Κοινοβουλίου με τη συμμετοχή μη κυβερνητικών οργανισμών και ενδιαφερομένων ατόμων με θέμα το ρατσισμό και την ξενοφοβία κατά το πρώτο τετράμηνο του 1997, προσφέροντας έτσι τη συμβολή του στο Έτος κατά του Ρατσισμού (1997)[semigr ]

35. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τη Συμβουλευτική Επιτροπή για τον Ρατσισμό και την Ξενοφοβία, το Συμβούλιο της Ευρώπης και στις κυβερνήσεις και τα κοινοβούλια των κρατών μελών και των χωρών που έχουν υποβάλει αίτηση ένταξης στην Ευρωπαϊκή Ένωση.